หากลืมทานยาคุมเม็ดที่2ของแผงแบบ21เม็ด​ แต่วันถัดมาทานทันทีตอนประมาณ11โมง​ การคุมกำเนิดยังมีประสิทธิภาพ​อยู่ไหมคะ
สวัสดีค่ะ ยาคุมกำเนิดแบบแผงรายเดือนเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้โดยหากลืมกินยาไป 1 เม็ด ให้กินทันทีที่นึกได้ และกินยาเม็ดที่เหลือในแผงต่อไปตามปกติ ดังนั้นจากที่กล่าวมา ถ้ากินทันที และกินเม็ดที่เหลือต่อไปจนครบ ยายังมีประสิทธิภาพใกล้เคียงปกติมาก โอกาสตั้งครรภ์มีได้น้อยค่ะ